2004 ಮತ್ತು 2005ರ ಹಿಂಸಾತ್ಮಕ ಪ್ರತಿಭಟನೆಗಳು ರಾಜಕೀಯ ಪಕ್ಷಗಳನ್ನು ಕಾನೂನು ಬದ್ಧಗೊಳಿಸಲು ಮತ್ತು ಪ್ರಜಾಪ್ರಭುತ್ವೀಯ ಪ್ರಕ್ರಿಯೆಯನ್ನು ಅಭಿವೃದ್ಧಿ ಪಡಿಸಲು ಅಧ್ಯಕ್ಷ ಗಯೂಮ್ ಅವರು ಸುಧಾರಣೆಯ ಕ್ರಮ ಕೈಗೊಳ್ಳುವಂತೆ ಮಾಡಿತು. ಬಹು-ಪಕ್ಷ, ಬಹು-ಅಭ್ಯರ್ಥಿ ಚುನಾವಣೆಗಳು ಅಕ್ಟೋಬರ್ 9, 2008 ರಂದು ಜರುಗಿದವು. ಇದರಲ್ಲಿ 5 ಅಭ್ಯರ್ಥಿಗಳು ಅಧಿಕಾರದಲ್ಲಿರುವ ಗಯೂಮ್ ಪ್ರತಿಸ್ಪರ್ಧಿಗಳಾಗಿದ್ದರು. ಗಯೂಮ್ ಮತ್ತು ಅಧ್ಯಕ್ಷೀಯ ಅಭ್ಯರ್ಥಿಯಾಗಿದ್ದ ಮೊಹಮದ್ ನಶೀದ್, ಮಾಜಿ ಪತ್ರಕರ್ತ ಮತ್ತು ಗಾಯೂಮ್ ಪ್ರಭುತ್ವದ ವಿಶ್ವಾಸಾರ್ಹ ವಿಮರ್ಶಕನಾಗಿದ್ದಂತಹ ರಾಜಕೀಯ ಖೈದಿ ನಡುವಿನ ಅಕ್ಟೋಬರ್ 28 ರ ಅಂತಿಮ ಘಟ್ಟದ ಚುನಾವಣೆಯಲ್ಲಿ ನಶೀದ್‌ ಮತ್ತು ಅವರ ಉಪಾಧ್ಯಕ್ಷ ಅಭ್ಯರ್ಥಿ ಡಾ.ವಾಹೀದ್‌ಗೆ ಶೇ 54 ರಷ್ಟು ಬಹುಮತ ಗಳಿಸಿದ ಫಲಿತಾಂಶ ಹೊರಬಿತ್ತು. ನವೆಂಬರ್ 11 , 2008 ರಲ್ಲಿ ತನ್ನ ಉತ್ತರಾಧಿಕಾರಿಗೆ ಅಧಿಕಾರವನ್ನು ಹಸ್ತಾಂತರಿಸುವ ಮುನ್ನ ಭಾಷಣದಲ್ಲಿ, ಗಯೂಮ್ "ನನ್ನ ಕಾರ್ಯದ ಸಂದರ್ಭದಲ್ಲಿನ ಯಾವುದೇ ಕೆಲಸಕಾರ್ಯಗಳು ಯಾವುದೇ ಮಾಲ್ಡೀವ್ ಪ್ರಜೆಗೆ ಅನ್ಯಾಯವೆಸಗಿದ್ದರೆ ಮತ್ತು ಅಂತಹ ವರ್ತನೆ ಕಂಡುಬಂದಿದ್ದರೆ ಅದನ್ನು ನಾನು ತೀವ್ರ ವಿಷಾದ ವ್ಯಕ್ತಪಡಿಸುತ್ತೇನೆ" ಎಂದು ಹೇಳಿದರು. ಗಯೂಮ್ ಆ ಸಮಯಕ್ಕಾಗಲೇ ಏಷ್ಯಾದ ಯಾವುದೇ ದೇಶದ ನಾಯಕರು ಸಲ್ಲಿಸದಷ್ಟು ದೀರ್ಘಾವಧಿ ಸೇವೆ ಸಲ್ಲಿಸಿದ ನಾಯಕರೆನಿಸಿದ್ದರು.

ಮೊಹಮದ್ ನಶೀದ್ ಮಾಲ್ಡೀವ್‌ನ ಬಹು-ಪಕ್ಷ ಪ್ರಜಾಪ್ರಭುತ್ವದಿಂದ ಪ್ರಥಮ ಅಧ್ಯಕ್ಷರಾಗಿ ಚುನಾಯಿತರಾದರು ಮತ್ತು ಡಾ.ವಾಹೀದ್ ಮಾಲ್ಡೀವ್ಸ್‌ನಲ್ಲಿ ಉಪಾಧ್ಯಕ್ಷರಾಗಿ ಪ್ರಥಮ ಬಾರಿಗೆ ಆಯ್ಕೆಯಾದರು. ಅವರ ಚುನಾವಣಾ ವಿಜಯವು ಅಧ್ಯಕ್ಷ ಗಯೂಮ್‌ರ 30ವರ್ಷದ ಆಡಳಿತವನ್ನು ಅಂತ್ಯಗೊಳಿಸಿತ್ತು.

ಅಧ್ಯಕ್ಷ ನಶೀದ್‌ರ ಹೊಸ ಸರ್ಕಾರವು 2004ರ ಸುನಾಮಿ ನಂತರ ದ್ವೀಪಗಳು ಮತ್ತು ಆರ್ಥಿಕತೆಯನ್ನು ಪುನಃಶ್ಚೇತನಗೊಳಿಸುವುದನ್ನು ಎದುರಿಸಬೇಕಿತ್ತು. ದ್ವೀಪಗಳ ಲಕ್ಷಣಗಳ ಮೇಲೆ ಜಾಗತಿಕ ತಾಪಮಾನದ ಪ್ರಭಾವಕ್ಕೆ ಸಂಬಂಧಿಸಿದಂತೆ, ನಿರುದ್ಯೋಗ, ಸರ್ಕಾರದ ಭ್ರಷ್ಟಚಾರ, ಮತ್ತು ಯುವಕರ ನಡುವೆ ಮಾದಕ ದ್ರವ್ಯ ಬಳಕೆ ಹೆಚ್ಚಳ-ಇವುಗಳ ಬಗ್ಗೆ ಕಾಳಜಿ ವಹಿಸಬೇಕಿತ್ತು. ನವೆಂಬರ್ 10,2008 ರಂದು ನಶೀದ್ ಪ್ರವಾಸೋದ್ಯಮದಿಂದ ಹಣವನ್ನು ಸಂಗ್ರಹಿಸುವ ಮೂಲಕ "ಅಧ್ಯಕ್ಷ ಸಂಪತ್ತು ನಿಧಿ"ಯನ್ನು ರಚಿಸುವ ಉದ್ದೇಶವನ್ನು ಘೋಷಿಸಿದರು. ಅದನ್ನು ಏರಿಕೆಯಾಗುವ ಸಮುದ್ರ ಮಟ್ಟಗಳು ದೇಶವನ್ನು ಆವರಿಸುವ ವಾಯುಗುಣ ಬದಲಾವಣೆಗೆ ಕಾರಣವಾಗುವುದರಿಂದ ಮಾಲ್ಡೀವ್ಸ್ ಜನರನ್ನು ಮರುಸ್ಥಳಾಂತರ ಮಾಡುವುದಕ್ಕಾಗಿ ಎಲ್ಲಿಯಾದರೂ ಭೂಮಿಯನ್ನು ಖರೀದಿಸಲು ಬಳಸಲಾಗುವುದು. ಸರ್ಕಾರವು ಸಾಂಸ್ಕೃತಿಕ ಮತ್ತು ವಾಯುಗುಣ ಸದೃಶ್ಯತೆಗಳಿರುವ ಶ್ರೀಲಂಕಾ ಮತ್ತು ಭಾರತದಲ್ಲಿ ಸ್ಥಳಗಳನ್ನು ಪರಿಗಣಿಸುವುದಾಗಿ ವರದಿ ಮಾಡಿದೆ ಮತ್ತು ಅವು ಆಸ್ಟ್ರೇಲಿಯಾದಂತೆ ಬಹುದೂರದಲ್ಲಿವೆ.

ನಾಗರೀಕರು ಆತ್ಮಸಾಕ್ಷಿಯ ಮೂಲ ಸ್ವಾತಂತ್ಯ್ರವನ್ನು ಆನಂದಿಸುತ್ತಾರೆಂಬುದನ್ನು ಖಚಿತಪಡಿಸಲು ಮಾಲ್ಡೀವ್ ದೇಶದ ಆಡಳಿತ ಸಮರ್ಥವಾಗಿಲ್ಲ ಎಂದು ಇತ್ತೀಚಿನ ಫೊರಂ18 ವರದಿಯಲ್ಲಿ ಗುರುತಿಸಲಾಗಿದೆ.

ರಾಜಕೀಯ
ಬಹು-ಪಕ್ಷ ಪ್ರಜಾಪ್ರಭುತ್ವ
ಮೀನುಗಾರಿಕೆ ಉದ್ಯಮ
ಆಡಳಿತಾತ್ಮಕ ವಿಭಾಗಗಳು